Diari Oficial de la Generalitat Valenciana


Sumari del DOGV 1551, del 27-05-1991 (1991/821287)

ORDRE de 7 de maig de 1991, de la Conselleria de Cultura, Educació i Ciència, per la qual es convoquen beques per a l'assistència a cursos de perfeccionament d'estudis teatrals, de dansa contemporània o àudio-visuals de caràcter nacional o internacional, durant l'any 1991, i s'aproven les bases corresponents.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/07/(3)/dof/vci/html**

### Dades del document

Número de DOGV
:   1551

Data del DOGV
:   27-05-1991

Secció del DOGV
:   DISPOSICIONS GENERALS

Número del document
:   1991/821287


Data del document
:   07-05-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 7 de maig de 1991, de la Conselleria de Cultura, Educació i Ciència, per la qual es convoquen beques per a l'assistència a cursos de perfeccionament d'estudis teatrals, de dansa contemporània o àudio-visuals de caràcter nacional o internacional, durant l'any 1991, i s'aproven les bases corresponents.  
Per tal de facilitar l'assistència a cursos de perfeccionament teatral, de dansa contemporània o àudio-visuals, tant a Espanya com a l?estranger durant l'any 1991, d'acord amb els articles 2 i 31 de la Llei Orgànica 5/1982, per la qual s'aprovà l?Estatut d?autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Article primer  
Convocar la concessió de beques per a l'assistència a cursos de perfeccionament teatral, de dansa contemporània o àudio-visuals de caràcter nacional i internacional o d'ampliació d'estudis per a l'any 1991; s'aproven les bases per les quals es regiran i s'inclouen com annex a aquesta ordre.  
Article segon  
L'import d'aquestes ajudes serà de quatre milions de pessetes inclosos en la línia pressupostària 404/000/91 del Servei de Música, Teatre i Cinematografia de la Direcció General de Patrimoni Cultural.  
DISPOSICIONS FINALS  
Primera  
Autoritzar la Directora General de Patrimoni Cultural perquè dicte les resolucions que requeresca l'aplicació i el desplegament d'allò que disposa aquesta ordre.  
Segona   
Aquesta ordre entrarà en vigor el mateix dia que serà publicada en el Diari Oficial de la Generalitat Valenciana.  
València, 7 de maig de 1991.  
El Conseller de Cultura, Educació i Ciència,   
ANTONIO ESCARRE I ESTEVE  
ANNEX  
Bases per a l'assistència a cursos de perfeccionament d'estudis teatrals, de dansa contemporània o àudio-visuals de caràcter nacional o internacional, durant l'any 1991  
1. Beneficiaris  
Els sol·licitants hauran de ser persones vinculades al teatre, la dansa contemporània o els àudio-visuals que acrediten realitzacions, experiència o iniciació suficient en les diferents especialitats artístiques, tècniques o docents i que residesquen a la Comunitat Valenciana. Les ajudes es concediran exclusivament a persones físiques i seran indivisibles.  
2. Modalitats i dotació de les beques  
Les ajudes que es concediran en cada cas no superaran les quantitats següents:  
2.1. Per a assistir a cursos de perfeccionament a Espanya, d'una durada no superior a tres mesos, fins a 100.000 PTA.  
El pagament d'aquestes ajudes es realitzarà una vegada haja acabat el curs de perfeccionament i després que es presente la documentació que demana l'apartat 5.3 de l'annex d'aquesta ordre.  
2.2. Per a l'assistència a cursos de perfeccionament a l?estranger, qualsevol que en siga la durada, i a cursos que es realitzen a Espanya d'una durada superior a 3 mesos, fins a 300.000 PTA.  
El pagament d'aquestes beques es realitzarà de la forma següent:  
S'abonarà el 70% de la totalitat, després que la persona beneficiària de la beca acredite, mitjançant un escrit a la Direcció General de Patrimoni Cultural, la seua assistència al curs de perfeccionament per al qual demanà l'ajuda. En l?esmentat escrit hauran de figurar les dates de començament i de l'acabament del curs. En aquest cas s'hi adjuntarà un aval bancari per un muntant igual al que s'ha rebut de bestreta.  
El 30% restant s'abonarà després que es presente un certificat qualificatiu de les autoritats acadèmiques o professors del centre o institució on s'hagen realitzat els estudis i treballs, i s'hi adjuntarà una memòria detallada sobre el desenvolupament i la realització del treball o estudis per als quals s'atorgà la beca.  
2.3. Si la persona a què s'ha atorgat una beca no presenta aquests documents, serà exclosa de les convocatòries que, en endavant, es realitzen amb aquesta finalitat.  
3. Sol·licituds  
3.1. El termini de presentació de sol·licituds s'iniciarà a partir de l?endemà de la seua publicació en el Diari Oficial de la Generalitat Valenciana i finalitzarà el 30 de juny de 1990.  
3.2. Les sol·licituds s'han de formalitzar segons el model que es facilitarà als Serveis Territorials de Cultura i Educació:  
- Alacant. Carratalà, 47. 03472 Alacant. Tn.(96) 510 04 00.  
- Castelló. Av. del Mar, 23. 12064 Castelló. Tn:(964) 22 52 12.  
- València. Av. Navarro Reverter, 2. 46294 València tn.(96) 373 88 11 i anirà acompanyada dels documents següents:  
3.2.1. Memòria explicativa del programa de treball que desenvoluparà cada participant.  
3.2.2. Certificat dels estudis realitzats anteriorment sobre matèries de l?especialitat.  
3.2.3. Relació d'activitats professionals desenvolupades.  
3.2.4. Prova acreditativa dels contactes realitzats pel sol·licitant amb el centre o institució proposats en la instància per al desplegament del seu programa de treball.  
3.2.5. En cas què la sol·licitud siga per a l?estranger, el sol·licitant ha d'indicar els idiomes que coneix i el nivell de coneixement respectiu.  
3.2.6. S'haurà de fer constar igualment les subvencions que s'hagen sol·licitat, o que hagen rebut d'altres administracions o ens públics o privats.  
3.2.7. Fotocòpia del DNI.  
3.2.8. Certificat d'empadronament.  
3.3. Tota la documentació requerida es presentarà en els Serveis Territorials de Cultura i Educació junt amb la sol·licitud; als Centres d'informació de l?Oficina d'Informació, Iniciatives i Reclamacions de la Generalitat Valenciana, o bé es remetrà per qualsevol dels procediments establerts en l'article 66 de la Llei de Procediment Administratiu.  
3.4. Si la sol·licitud no inclou totes les dades exigides o falta documentació acreditativa, s'instarà a la persona interessada perquè, en el termini de deu dies solucione aquests defectes, amb l'advertiment que en cas contrari, la sol·licitud serà arxivada. En tot cas, la Direcció General de Patrimoni Cultural podrà demanar als sol·licitants que presenten qualsevol informació aclaridora, que resulte necessària en relació amb els punts adés esmentats.  
4. Resolució de la sol·licitud  
En atenció a la proposta elevada pel Cap del Servei de Música,  
Teatre i Cinematografia amb l?estudi previ de la comissió avaluadora creada amb aquesta finalitat, la Directora General de Patrimoni Cultural resoldrà la concessió o denegació de les ajudes sol·licitades.   
4.1. La comissió avaluadora estarà composta pels membres següents:  
- Un representant de la Direcció General de Mitjans de Comunicació Social.  
- Un representant de l?Institut Valencià de les Arts Escèniques, Cinematografia i Música.  
- Un representant de l?Escola Superior d'Art Dramàtic i Dansa de València.  
5. Obligacions dels beneficiaris  
5.1. Comunicar per escrit, a la Direcció General de Patrimoni Cultural, l'acceptació formal de la beca rebuda, tant bon punt en tinga coneixement oficial, i aportar la certificació fefaent de l'acceptació en el centre proposat per al desplegament del seu programa de treball.  
5.2. Començar a gaudir de la beca l'any 1991, i acomplir ininterrompudament el programa de treball previst durant el període de temps per al qual s'havia demanat.  
5.3. Presentar davant la Direcció General de Patrimoni Cultural, dins el termini d'un mes a partir del moment en què acabe el curs per al qual havia estat concedida la beca, el certificat de les autoritats acadèmiques, professor o professors del centre on s'hi va realitzar, que n'acredite la continuïtat i l'aprofitament. La persona interessada hi adjuntarà també a la documentació anterior una memòria detallada sobre el desplegament i realització del treball per al qual li fou concedida l'ajuda, i una relació de justificants de les despeses realitzades durant la realització dels estudis.  
5.4. Els beneficiaris se sotmetran a les actuacions de control financer que corresponguen a la Intervenció General, en relació amb l'ajuda atorgada.  
5.5. Sol·licitar per escrit a la Direcció General de Patrimoni Cultural el canvi de centre previst per al desplegament del seu programa de treball, si l?esmentat centre no figura en la instància presentada, tot indicant els motius que determinen aquesta substitució.  
Si els beneficiaris no acompliren els requisits anteriors, la Conselleria de Cultura, Educació i Ciència no abonarà la quantitat concedida i, si s'escau, es farà el reintegrament de les quantitats rebudes i l'exigència de l?interés de demora des del moment del pagament de l'ajuda en els casos següents:  
a) incompliment de l?obligació de justificació;  
b) obtenció de les beques sense complir les condicions que hi són necessàries;  
c) Incompliment de la finalitat per a la qual s'atorgà l'ajuda;  
d) Incompliment de les obligacions imposades a la persona beneficiària.


Còpia Permalink ELI